OpenLLM-France/wikimedia huggingface dataset:
# Hermógenes Irisarri

Hermógenes Irisarri Trucíos (Santiago, 1819ko apirilaren 19a - 1886ko uztailaren 22a) poeta, kazetari, diplomatiko eta politikari txiletarra izan zen.
Antonio José de Irisarri eta Mercedes Trucíos-en semea zen, eta Antonio Smith Irisarri paisaia-margolariaren osaba.

## Literatura karrera

Idazle publiko gisa bere ibilbidea El Seminario de Santiagon hasi zuen 1840an, eta prosako eta bertsoetako ekarpenak egin zituen bere herrialdeko hainbat artikulu eta literatura aldizkarietan. Galería de hombres célebres de Chile (Txileko gizon ospetsuen Galeria) lan biografikoaren zuzendaria izan zen.
Bere olerkien artean Al sol de Septiembre, A San Martín eta La mujer adúltera daude .

## Karrera politikoa

1857an Kongresu Nazionalerako diputatu hautatu zuten. 1860an Erdialdeko Amerikako bost errepublikek omendu zuten Txilen egin zuen ordezkaritzagatik, eta 1863an Perun bizi zen, denbora batez, eta El Heraldo de Lima egunkari politikoaren zuzendaria izan zen.
1886an Txilera itzuli zen eta urte berean Kongresuko diputatu eta presidenteorde hautatu zuten. José Joaquín Pérez presidenteak askotan gonbidatu zuen bere kabinetean sartzera, baina Hermógenesek beti ezezkoa eman zion proposamenari. Geroago Senatuan hautatua izan zen 1873an, baina orduan ez zen politikan aktiboki parte hartu.
Federico Errázuriz Zañartu presidentearen gobernupean , Estatuko kantziler izan zen, baina 1877an dimisioa eman zuen Quilpué-n erretiroan bizitzeko.

## Kanpo estekak

* Datuak: Q9003195
# Hernaldo Zúñiga

Francisco Hernaldo Zúñiga Gutiérrez (Managua, 1955eko ekainaren 2a), Hernaldo Zúñiga izenez ezagutzen dena, txiletar nazionalizatutako nikaraguako kantautorea da.

## Biografia

Hernaldo Zúñiga Managuan jaio zen 1955eko ekainaren 2an, baina Masayan hazi zen konpromiso politiko handiko familia batean. Bere aitaren izena, Zuzenbidean Doktorea eta Notario Hernaldo Zúñiga Montenegrogandik jaso zuen, bere ama Alma Gutiérrez Barreto da. Hiru erreba ditu: Marcela, Martha eta Paola; eta bi anaia: Aníbal eta Armando.
Bere haurtzaroa Masaya hirian bizi izan zen -Managuatik (Nikaraguako hiriburua) 28 km hegoaldera– mendeetako tradizio kulturalez, sinkretismo erlijiosoz, natura oparoez eta herrialdeko hiri folkloriko garrantzitsuenaren arte-adierazpenez inguratuta. Lehen hezkuntzatik Jesusen Lagundiaren (Jesuitak) ikastetxe batean ikasi zuen, batxilergoko azken urtean Salestar ikastetxe batean egin zuen.
Nerabe garaian arrazoi akademikoengatik bizi izan zen Estatu Batuetan. Behin Batxilergoko ikasketak amaitu eta familiaren tradizioari jarraituz, Nikaraguan hasi zen zuzenbideko lizentziatura, baina 1972an Managua suntsitu zuen lurrikararen ondorioz, Santiagora (Txilera) joan zen bizitzera, Zuzenbideko unibertsitate-ikasketak berriro hasteko Txileko Unibertsitatean. Urteak geroago Espainian graduatu zen.
Txilen, Zuzenbideko lehen ikasturtea ikasten zegoela, “Ventanillas” konposatu zuen, bere lehen abestia, hilabete batzuk geroago Viña del Mar Nazioarteko Kantu Jaialdiko lehiaketan sartu zena, garai hartako gazteen artean oihartzun handia lortuz. Afizionatu gisa hasten da abesten, nahiz eta musika jaialdi profesionaletan sartzen den. Espainiako zuzendaritzaren hiru legendak, José María Lasso de la Vega, Emilio Santamaría eta Alfredo Frayle, Julio Iglesiasen eta Mocedadesen karrerak kudeatzen zituen ordezkaritza bateratu bateko bazkideak, besteak beste, Zafiro (Joan Manuel Serrat, Marisol, Tequila, Chiquetete, Mocedades eta José Carreras ordezkatzen zituen konpainia) diskoetxe independente mitikoak kontratatuta Espainiara eraman zuten. Iberiar penintsulan bere musika-ibilbidea izango zena hasi zuen. Europan egin duen egonaldiaren lehen urtea Mallorca uhartean igaro zuen (Calad'or-en), eta han bukatu zuen Juan Carlos Calderónek ekoitzitako Cancionero, Espainiako lehen diskorako errepertorioa izango dena konposatzen. Gero Madrilera joan zen bizitzera, eta han beste hamar urtez bizi izan zen, Erroman, Londresen eta Parisen egonaldi luzeak eginez.
Espainiako hiriburuan bere emaztea ezagutu zuen, Lorenza. Hiru seme-alaba dituzte. Geroztik Mexiko Hirian bizi da eta bertan aurkezpenak egiten ditu 300 eta 5000 pertsona bitarteko auditorioetan. Bere kontzertu gehienak Mexikoko Errepublikako antzoki eta kultura jaialdietan ematen dira.
Bere kontzertuetan ohikoa da Rubén Darío, Ernesto Cardenal, Jaime Gil de Biedma, Fernando Pessoa, José Emilio Pacheco, Mario Benedetti, Jaime Sabines, César Vallejo, Claudio Rodríguez, Cesare Pavese, Pablo Neruda, Sylvia Plath eta Luis García Montero olerkiak errezitatzen entzutea, beste poeta nabarmenen artean.

## Kanpo estekak

* Datuak: Q5742142
* Multimedia: Hernaldo Zúñiga / Q5742142
# Hermsdorf (Saxonia)

Hermsdorf Alemaniako udalerria da. Saxonia estatuan kokatuta dago, [[Sächsische Schweiz-Osterzgebirge (barrutia)|Sächsische Schweiz-Osterzgebirge]] barrutian. 2014an 829 biztanle zituen 20,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q6724
* Multimedia: Hermsdorf/Erzgeb. / Q6724
# Hermóðr

Hermóðr eskandinaviar mitologiako jainkoa da. Odin eta Frigg-en semea da. Bere izena sutan dagoena esanahi du. Hermes jainko grekoaren eta Merkurio jainko erromatarraren antzekoa da, azkarrena eta jainkoen mezularia.

## Kanpo estekak

* Datuak: Q579612
* Multimedia: Hermóðr / Q579612
# Hermès

Hermès International, S.A., edo soilik Hermès, moda etxe frantziarra da, larruzko osagarrietan espezializatua. Hermès, zaldi batekin egindako zalgurdiaren bere logotipoagatik ezaguna da. Bere produktuak bere establezimenduetan eta Interneteko webgunearen bidez soilik saltzen ditu.
Thierry Hermèsek 1837an Parisen bere denda sortu zuen. XX. mendean, konpainiak modaren industrian sartu zen. Zuzendari sortzailea Christopher Lemaire frantziarra da.

## Kanpo estekak

* Datuak: Q843887
* Multimedia: Hermès / Q843887
# Guruin pineal

Guruin pineala edo epifisia dientzefaloaren sabaian dagoen guruina da, burezurreko tuberkulu koadrigeminoen artean, hobi pineal deritzon lekuan. Guruin hau argirik ez dagoenean aktibatzen da eta, orduan, melatonina ekoizten du. 5 milimetroko diametroa du.
Bere zelulei pinealozito deritze, eta fotorrezeptore eta jariatzaileen artean banatzen dira. Arrain, anfibio eta narrastietan aurki daitezke fotorrezeptoreak (egun, bereziki garatuak tuataren begi pinealean). Hegaztietan ez daude hain garaturik, eta fotorrezeptore eraldatuez hitz egiten da. Ugaztunetan, berriz, fotorrezeptoreak ez dira existitzen, guruin hau funtzio fotosentsorialarekin estuki erlazionatuta dagoen arren. Goiko gongoil zerbikalaren eta hipotalamoaren gune suprakiasmatikoaren bidez, erretinarekin lotzen da; beraz, ikusmenaren atal bat dela esan daiteke. Sistema honetan, argi informazioa hormonen jariatze bihurtzen da.
Melatonina serotoninatik abiatuz ekoizten da. Epifisia lo eta esna-aldi zikloen erregulazioarekin erlazionatua dago. Hormona honek, ordu tokien diferentziaren sindromearen efektuei aurre egiteko balio duela egiaztatu da. Antioxidatzaile boteretsu bat ere bada, eta timoko minbizi zelulen apoptosian parte hartzen duela ere egiaztatu da. Baina, aldi berean, hormona honen dosi altuek, minbizi efektu handia dutela ere egiaztatu da. Jakina da, baita ere, pubertaroaren hasiera kontrolatzen duela eta erritmo zirkadiarretan eragin zuzena duela. Hormona honen ekoizpena adinarekin jaisten da.
Guruin pinealak dimetiltriptamina sortzen du, serotoninatik sintetizaturiko neurotransmisore bat dena, eta loaldiko ikusmen efektuak eragiten dituena da. Hil baino une batzuk lehenago kopuru handiagoan ekoizten da. Naturan ere dago, Psychotria viridis eta Mimosa hostilis bezalako landareetan. Azken hau, orein begi bezala ezagutzen da. Aipaturiko biak aiahuaska prestatzeko erabiltzen dira, esaten denez, dagoen substantzia liluragarririk boteretsuena. Giza kontzientzia zentzu guztietatik isolatzeko gai da, denboraren eta errealitatearen nozioa erabat asaldatuz. Erabiltzaileak, "bidaia"ren iraupena, ordu askotakoa dela nabaritzen du, baina, dosiaren arabera, ez du 5 edo 10 minutu baino gehiago irauten
Filosofiaren esparruan, René Descartes filosofoari frantziarrak guruin pineala, gorputza arimarekin lotzen zuena zela uste zuen.

## Kanpo estekak

* Datuak: Q198654
* Multimedia: Pineal gland / Q198654
# Guruin submaxilar

Guruin submaxilarra edo masailezurpeko guruina, forma ez erregularra eta intxaur baten antzeko tamaina duen listu guruin bat da. Ahoaren zoruaren atzealdean dago. Guruin honek, Whartonen hodia deritzonetik, mukoserosa izeneko jariakin muzinotsu urtsu bat jariatzen du.

## Eraketa

Haurdunaldiaren seigarren astearen amaieran agertzen da, eta estomodeoaren zoruan kimu endodermikoetatik abiatuta eratzen da. Azinoak, 12garren astean eratzen hasten dira, eta jariatze lana, 16. astean hasten da. Haurra jaio ondoren ere, hazten jarraitzen du, azino mukitsuen eraketarekin.

## Kokapena

Hioide gaineko tokiaren alboan dago. Gelaxka osteozuntsu baten barnean dago. Jatorrian, barnetik, hioglosoarekin lotua dago, eta kanpotik milohioideoarekin.
Guruin misto bat da, parotida guruina bezala azino serotsuz osatua dago, eta ehun konjuntiboz banatutako azino mukitsuz. Bere jariakina, jariatze hodi batzuetatik irteten da. Aurpegiko arteriatik eta kokospekotik datozen arteriek bustitzen dute, non zainak ere amaitzen diren.
Azaleko zati handi batez eta zati sakon txikiago batez osatua dago. Konpartimendu submaxilarrak babestu edo estalia dago.
Hodi submaxilarrak, gutxi gora-behera, 5 zentimetroko luzera du, eta bere horma, parotidaren hodiarena baino meheagoa da. Guruinaren zati sakonaren erdialde inguruan sortzen da, mihipeko guruina eta geniogloso giharraren artean sartzen da, eta ahoaren zoruan amaitzen da, mihi hariaren alboan dagoen mihipeko papilaren ertzean dagoen zulo estu batetik.

## Kanpo estekak

* Datuak: Q579886
* Multimedia: Submandibular glands / Q579886
# Gurupi

Gurupi Brasilgo udalerri bat da, Tocantins estatuan kokatua. 85.126 biztanle ditu 1.836,091 km²ko eremuan.

## Ikus, gainera

* Tocantins

## Kanpo estekak

* Datuak: Q1784265
* Multimedia: Gurupi / Q1784265
# Guruin paratiroide

Paratiroide tiroidearen ezker-eskuin dauden guruin txiki barne-jariodunez esaten da. Guztira lau dira, bi tiroidearen alde banatan. Guruin bakoitzaren pisua 20-25 mg-koa da; luzera, 6 mm-koa; diametroa 3 mm-koa. Bi epitelio motak osatua da guruin paratiroidea: zelula nagusiak edo kromofoboak eta kromofiloak (oxifiloak edo eosinofiloak). Paratohormona irazten du. Paratiroidearen gehiegizko jarduerak (hiperparatiroidismoak) behar baino osteoklasto gehiago sorrarazten du, eta, horren ondorioz, behar baino hezur ehun gehiago suntsitzen da. Jarduera urriak, berriz, (hipoparatiroidismoak) odoleko kaltzioa gutxiagotzen du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q650401
* Multimedia: Parathyroid glands / Q650401
# Gurupá

Gurupá Brasilgo udalerri bat da, Pará estatuan kokatua. 31.788 biztanle ditu 8.540,063 km²ko eremuan.

## Ikus, gainera

* Pará

## Kanpo estekak

* Datuak: Q2011913
* Multimedia: Gurupá / Q2011913
# Guruin endokrino

Guruin endokrinoa, barne-jarioko guruina ere deitua, hormonak jariatzen dituen eta, hauek gorputzean zehar barreiatzeko, hodiak baliatu ordez odol-korrontea erabiltzen duen sistema endokrinoko guruina da. Guruin endokrino nagusiak hipofisia, pankrea, obarioak, testikuluak, tiroidea eta giltzurrungaineko guruinak dira.

## Erreferentziak

* ↑ Guruin endokrino Euskalterm. Euskara.euskadi.net

## Kanpo estekak

* Datuak: Q324663
# Guruin exokrino

Guruin exokrinoa, kanpo-jarioko guruina ere deitua, jariakina, zuzenean edo hodi baten bidez, organismoaren kanpoaldera isurtzen duen guruina da. Jariakina isurtzeko moduaren arabera, hiru taldetan banatzen dira:
* Guruin apokrinoak: isurtze-prozesuan zelula jariatzailea hautsi eta zitoplasmaren zati baten galtzen denean. Adibidez, ugatz-guruinak.
* Guruin holokrinoak: jariakina isurtzeko zelula osoa apurtzen denean. Adibidez, dermiseko sebo-guruinak.
* Guruin ekrinoak: produktuak exozitosi bidez jariatzen dutenak. Adibidez, pankrea-azinoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Guruinak Elhuyar, Zientzia eta Teknologiaren Hiztegi Entziklopedikoa. Zthiztegia.elhuyar.org

## Kanpo estekak

* Datuak: Q754845
# Guruin parotoide

Guruin parotoideak anfibio askok buruan eta lepoan dituzten konkordurak dira. Begien atzean kokatuak egoten dira, bereziki Bufo generoko apo eta arrubioetan. Guruin horiek harrapakariak uxatzen dituen gai toxiko bat jariatzen dute.

## Kanpo estekak

* Datuak: Q977796
* Multimedia: Parotoid gland / Q977796
# Gurunhuel

Gurunhuel (bretainieraz Gurunuhel) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q961987
* Multimedia: Gurunhuel / Q961987
# Gurutz Aginagalde

Gurutz Aginagalde Akizu (Irun, 1977ko urriaren 26a) eskubaloi jokalari profesional ohia da, 2018tik Bidasoa Kirol Klubaren presidentea. Haren anaia da Julen Aginagalde.

## Bizitza

Naturhouse La Rioja taldean jokatu zuen, atezain. Gaur egun Bidasoa Kirol Klubaren presidentea da. 2017ko urtarrilaren 6an Espainiako eskubaloi selekzioan jokatu zuen. Irunen egin zen Domingo Barcena memorialean, Poloniako Selekzioaren aurkako partidan, bigarren aldian jokatu zuen. Lehiaketa horretan, partidako jokalari onena izendatu zuten.

## Taldeak

* Euskal Herria Bidasoa Kirol Kluba (1995-2005)
* Espainia Naturhouse de La Rioja (2005-2018)

## Erreferentziak

* ↑ https://irunero.eus/tag/gurutz-aginagalde/
* ↑ https://campusaginagalde.com/eu/staff-2020_eu/gurutz-aginagalde_eu/

## Kanpo estekak

* Datuak: Q28502899
# Hillend (Edinburgh)

Hillend, Eskoziako herri txiki bat da, Midlothian konderrian.

## Kanpo estekak

* Datuak: Q15059252
* Multimedia: Hillend, Midlothian / Q15059252
# Hillcrest (Illinois)

Hillcrest Illinoiseko herri bat da. Ogle konderrian kokatua dago. 2010ean 1.326 biztanle zituen, 8,19 kilometro koadrotan banatuta.

## Ikus, gainera

* Ogle konderria

## Kanpo estekak

* Datuak: Q2313395
* Multimedia: Hillcrest, Illinois / Q2313395
# Hillel

Hillel (K. a. 70-10), judu maisu eta errabino bat izan zen, idatzitako legearen interpretazioa sistematizatu zuen lehen aditua. Talmudaren arabera, Babilonian jaio zen. Bere heziketa aurreratua, Jerusalemen jaso zuen, non judu legeari buruzko autoritate bat bihurtu zen, honen ondorioz, bere kontseilu erlijiosoko buruzagi aukeratua izan zelarik. Hillelek, arau etikoak betetzean, erruki pertsonalean, umiltasunean eta besteengatik arduratzean jarri zuen grina, kristautasun eta Islamaren zenbait irakaskuntza moralen aurrekari izan ziren. Bere leloa "ez egin besteei, zuri egiterik nahi ez duzunik" izan zen. Hillelek, idazteunen interpretazio eskola liberal bat sortu zuen, Shammairen eskolaren zurruntasunarekiko erabat bestelakoa. Bi eskolen arteko ika-mika, bere alde konpondu zen. Belaunaldi askotan, Palestinako judu elkarteko buruzagi erlijiosoak, Hillelen odolekoak izan ziren.
Prosboularen asmatzailea izan zen.

## Ikus, gainera

* Itsaso Hileko Eskuizkribuak
* Datuak: Q319219
* Multimedia: Hillel the Elder / Q319219
# Hillegom

Hillegom (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 20.489 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q932116
* Multimedia: Hillegom / Q932116
# Hillcrest (Texas)

Hillcrest Texasko herri bat da. Brazoria konderrian kokatua dago. 2010ean 730 biztanle zituen, 1,14 kilometro koadrotan banatuta.

## Ikus, gainera

* Brazoria konderria

## Kanpo estekak

* Datuak: Q2252247
# Hillebrandita

Hillebrandita]] =

## Ezaugarriak

Hillebrandita silikato mineralaren formula kimikoa hau da: ${\ce {Ca2(SiO3)(OH)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Hillebrandite: Mineral information, data and localities.» www.mindat.org (Noiz kontsultatua: 12-05-2019).
# Hilldale (Pennsylvania)

Hilldale Ameriketako Estatu Batuetako erroldak esleitutako leku bat da. Luzerne konderrian dago, Pennsylvania estatuan. 1.120 biztanle ditu, 2,2 kilometro koadroko azaleran banatuta.

## Ikus, gainera

* Luzerne konderria

## Kanpo estekak

* Datuak: Q5762911
# Hille

Hille Alemaniako udalerria da. [] estatuan dago, [] barrutian. 2014an biztanle zituen kilometro koadrotan banatuta.

## Kanpo estekak

* Datuak: Q416952
# Hillcrest (New York)

Hillcrest Ameriketako Estatu Batuetako erroldak esleitutako leku bat da. Rockland konderrian dago, New York estatuan. 8.164 biztanle ditu, 3,370133 kilometro koadroko azaleran banatuta.

## Ikus, gainera

* Rockland konderria

## Kanpo estekak

* Datuak: Q5682743
# Hillcrest Heights (Florida)

Hillcrest Heights Floridako herri bat da. Polk konderrian kokatua dago. 2010ean 264 biztanle zituen, 0,5 kilometro koadrotan banatuta.

## Ikus, gainera

* Polk konderria

## Kanpo estekak

* Datuak: Q2093580
# Hamonville

Hamonville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 103 biztanle zituen.

## Demografia
### Biztanleria

2007an Hamonville udalerrian erroldatutako biztanleak 103 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 37 familiaren etxebizitza nagusia ziren, 2 bigarren erresidentzia ziren eta 2 hutsik zeuden. Etxebizitza guzti hauek 41etxeak ziren. 37 etxebizitza nagusietatik 34 bere jabearen bizilekua ziren eta 3 alokairuan okupaturik zeuden; 2 etxek bi gela zituzten, 3 etxek hiru zituzten, 7 etxek lau zituzten eta 25 etxek bost zituzten. 34 etxek euren parking plaza propioa zuten azpian. 10 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Hamonville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 4 |
| 4 | 60-64 | 0 |
| 0 | 55-59 | 4 |
| 4 | 50-54 | 0 |
| 4 | 45-49 | 8 |
| 8 | 40-44 | 4 |
| 0 | 35-39 | 8 |
| 4 | 30-34 | 0 |
| 4 | 25-29 | 4 |
| 4 | 20-24 | 8 |
| 0 | 15-19 | 12 |
| 16 | 10-14 | 0 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 78 ziren, horien artean 52 aktiboak ziren eta 26 inaktiboak ziren. 52 pertsona aktiboetatik 50 lanean zeuden (29 gizon eta 21 emakume) eta 2 langabezian zeuden (1 gizon eta 1 emakume). 26 pertsona inaktiboetatik 7 erretiraturik zeuden, 11 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Hamonville udalerrian 4 nekazaritza-ustiategi zeuden, 772 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q508717
* Multimedia: Hamonville / Q508717
# Hammurabi

Hammurabi (akkadieraz: 𒄩𒄠𒈬𒊏𒁉, Ḫa-am-mu-ra-bi; Babilonia, K.a. 1810 aldean - Babilonia, K.a. 1750 aldean) Babiloniar Inperioko seigarren erregea izan zen K.a. 1792-K.a. 1750 bitartean.

## Bizitza

Sin-Muballit Babiloniako bosgarren erregearen semea zen, eta haren erresuma oinordetu zuen K.a. 1792an. Babiloniako lehenbiziko egiazko inperioa sortu zuen: Akkad eta Sumeria konkistatu zituen, eta Larsa, Mari eta Asiria auzo-herrialdei nagusitu zitzaien. Hamurabiren inperioak Persiar golkotik Diyarbakirrera eta Zagrosetik ekialdeko basamortuetara bitarteko lurrak hartu zituen. Inperioa osatzerakoan, gerraz bainoago, diplomaziaz baliatu zen. Administrazioa Babiloniara bildu zuen eta legeak legedietan bildu zituen. Marduk, Babiloniako jainkoa, ezarri zuen mesopotamiarren jainko nagusi. Herentzia bidezko monarkia ezarri zuen. Hura hilik, Samsu-Iluna haren semeak hartu zuen erregetza.

## Hammurabiren Kodea

Hammurabi ezaguna da historiako lege bilduma lehenbizikoetako bat promulgatu zuelako: Hammurabiren Kodea. Epai bilduma bat da, eta epaileentzako orientabidea izan nahi du, tokian tokiko ohiturak baztertu gabe, hala ere. Hiru gizaki maila bereizten dira bertan: libreak, mendekoak eta esklaboak. Talioiaren legea da oinarri. Familia eskubideari dagokionez (emaztearen legezko nortasuna, ezkontza haustea, herentzia, etab.), halako oreka bat gertatzen da gizonezkoen eta emakumezkoen artean. Merkatarien aginpidea sendo bermaturik dago. Kodearen berritasuna legezko printzipioak argi adierazi izanean datza, eta berdintasuna du helburu nagusia. Erabateko eragina izan zuen antzinateko Ekialde Hurbileko legedietan. Bestalde, bertan erabilitako idazkera literatura eredu klasiko bilakatu zen urte luzetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/10/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
# Hamoir

Hamoir, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 3.806 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q683083
* Multimedia: Hamoir / Q683083
# Hamont-Achel

Hamont-Achel (ˈɦaːmɔnt ˈɑxəl; linburgeraz: Haëmet-Achel) Belgikako ipar-ekialdean dagoen udalerria da, Flandriako Linburgo probintzian dagoena. Udalerria 1977an sortu zen Hamont eta Achel herrien elkarketaren ondorioz. 2013an 14.225 biztanle zituen.

## Leherketa hilgarria

1918ko azaroaren 18an, historian geratutako tren leherketa handienetako bat gertatu zen udalerrian. Munizioz beteriko bi tren alemanek sua hartu eta eztanda egin zuten. Trenak ez ezik, beste hiru alemaniar anbulantzia tren suntsitu ziren ere, herriaren gehienarekin batera. 1.000tik gora pertsona hil ziren.

## Erreferentziak

* ↑ (Ingelesez) Meldung «1.500 killed or hurt in Belgian explosion» The New York Times 1918-11-22 (Noiz kontsultatua: 2016-04-16).

## Kanpo estekak

* Webgune ofiziala (Nederlanderaz) (Frantsesez)
* Datuak: Q499599
* Multimedia: Hamont-Achel / Q499599